Številka: 06182-1456/2023-4

Datum: 21. 6. 2023

**POROČILO O REDNEM INŠPEKCIJSKEM PREGLEDU NAPRAVE, KI LAHKO POVZROČI ONESNAŽEVANJE OKOLJA VEČJEGA OBSEGA**

**Zavezanec:**

**METREL MEHANIKA d. o. o., Ljubljanska cesta 80, 1354 Horjul**

**Naprava / lokacija:**

- Naprave za površinsko zaščito kovin z uporabo elektrolitskih ali kemičnih postopkov v delovnih kadeh s prostornino 72,8 m3,

- naprave za obdelavo kovin z zmogljivostjo 1185 t/letno (poraba surovin),

- naprave za lakiranje z zmogljivostjo 18,1 t/leto (poraba mokrih in prašnih snovi)

- in naslednjih z navedenimi napravami neposredno tehnično povezanih dejavnosti,

se nahajajo na lokaciji Ljubljanska cesta 80, 1354 Horjul, na zemljiščih par. št. 903/1, 903/2, 904/1, 904/2, 905 in 906/2 vse k. o. Horjul (1992).

**Datum pregleda:**

19. 6. 2023

**Okoljevarstveno dovoljenje (OVD) številka:**

št. 35407-1/2014-24 z dne 27. 1. 2015, v nadaljevanju OVD.

**Usklajenost z OVD:**

Pri pregledu je ugotovljeno, da zavezanec zagotavlja izvajanje predpisanih obratovalnih monitoringov emisij snovi v okolje za zrak, odpadne vode, hrup, in zagotavlja predpisano ravnanje z odpadki, ki nastajajo pri obratovanju naprave ter ima urejeno skladiščenje odpadkov in nevarnih snovi.

Glede na izkazana poročila o obratovalnem monitoringu emisij snovi v okolje za zrak, odpadne vode in meritvah hrupa v okolju za leto 2022 ni bilo ugotovljenih preseganj mejnih vrednosti.

O vseh opravljenih meritvah in o ravnanju z odpadki zavezanec pravočasno poroča.

**Zaključki / naslednje aktivnosti:**

Naslednji redni inšpekcijski pregled je predviden v skladu s planom Inšpektorata**.**